**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.09.2023, ora 08.00 – 30.09.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 30.09.2023, ora 07.00**

**RÂURI**

**Debitele au fost în general relativ staționare,** exceptând râurile din bazinele Crișurilor, bazinul superior şi mijlociu al Jiului şi cursurile inferioare ale Someşului şi Mureşului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinul Jiului superior şi mijlociu, pe cursul inferior al Mureșului, și pe unii afluenți ai Oltului inferior și mai mici (sub 30%) pe râurile din bazinele hidrografice: Caraș, Cerna, Rm. Sărat, Bârlad, Tazlău, Jijia și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general relativ staționare,** exceptând râurile din bazinele Crişurilor şi pe cursul inferior al Mureşului, unde vor fi în uşoară scădere.

Sunt posibile mici creşteri de niveluri şi debite, ca urmare a precipitațiilor, slabe cantitativ prognozate, pe unele râuri mici din zonele montane.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 29.09.2023 – 30.09.2023 **a fost în creştere,** având valoarea **de** **2800 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectoarele Gruia – Calafat și Zimnicea – Vadu Oii, în ușoară scădere pe sectorul Bechet – Tr. Măgurele și la Tulcea și staționare pe sectorul Brăila - Isaccea.

**Debitul la intrarea în ţară (secţiunea Baziaş) va fi în creştere (2900 m3/s).**

În aval de Porțile de Fier debitele vor fi în creștere pe sectorul Gruia – Galați și relativ staționare pe sectorul Isaccea – Tulcea.

**2.** **Situația meteorologică în intervalul 29.09.2023, ora 09.00 – 30.09.2023, ora 06.00**

**ÎN ŢARĂ**

**Vremea a fost în continuare predominant frumoasă,** iar ziua și deosebit de caldă pentru sfârșitul lunii septembrie; astfel, temperaturile maxime s-au încadrat între 21 de grade la Voineasa și 31 de grade la Calafat, Brăila și București-Filaret, valori în general cu 5...9 grade peste normele datei. Cerul a fost variabil în jumătatea de sud a țării și mai mult senin în rest, iar vântul a suflat slab și moderat, ziua cu ușoare intensificări local în sud-sud-est și pe arii restrânse în centru, nord-est și la altitudini mari la munte, în general cu 40...45 km/h și doar izolat rafalele au atins 50...55 km/h în Bărăgan, în Delta Dunării și pe crestele Carpaților de Curbură. La ora 6 valorile termice erau cuprinse între 3 grade la Toplița, Miercurea Ciuc, Joseni și Întorsura Buzăului și 21 de grade la Constanța. Spre sfârșitul intervalului, izolat în Transilvania, cu precădere pe văi și în depresiuni, s-a semnalat ceață.

**OBSERVAȚII:** *de ieri de la ora 06 au fost în vigoare 2 mesaje de atenționare cod galben, 1 emis de către SRPV Sibiu și 1 de către SRPV Cluj.*

**LA BUCUREŞTI**

**Vremea a fost în continuare deosebit de caldă** pentru sfârșitul lunii septembrie, astfel că temperatura maximă de 30 de grade la Afumați și Băneasa și 31 de grade la Filaret s-a situat cu 8 grade peste media multianuală a datei. Cerul a fost variabil la senin, pe timpul zilei vântul a fost moderat, trecător cu ușoare intensificări (rafale în general de 35...40 km/h), iar noaptea a suflat slab. La ora 6 se înregistrau 13 grade în Băneasa, 15 grade la Afumați și 17 grade la Filaret.

 **3. Prognoza meteorologică în intervalul 30.09.2023, ora 09.00 – 01.10.2023, ora 09.009**

**ÎN ŢARĂ**

**Vremea va fi cu mult mai caldă** decât în mod obișnuit în toată țara. Cerul va fi variabil, cu înnorări și izolat ploi slabe în vestul și nordul teritoriului. Vântul va sufla slab și moderat, cu ușoare intensificări ziua în Muntenia și Dobrogea, iar noaptea și în Moldova. Temperaturile maxime se vor încadra în general între 24 și 29 de grade, iar cele minime între 7 și 18 grade, mai scăzute în depresiunile din estul Transilvaniei, spre 3...4 grade. Dimineața și noaptea, izolat vor fi condiții de ceață.

**LA BUCUREŞTI**

**Vremea va fi deosebit de caldă** pentru această perioadă din an. Temperatura maximă se va situa în jurul valorii de 29 de grade, iar cea minimă va fi de 11...14 grade. Cerul va fi variabil, iar vântul va sufla moderat pe parcursul zilei, apoi va deveni slab.

1. ***CALITATEA APELOR***
	1. **Pe fluviul Dunărea**

**ABA Prut-Bârlad** revine cu informaţii suplimentare referitoare la polurea accidentală a apelor fluviului Dunărea din data de 23.09.2023, în jurul orei 10:30, datorită unei conducte sparte, aparținând Unicom Oil Terminal SA Galati, cu o cantitate de cca 0,075 mc de amestec de ulei diatermic și 0,05 mc bitum scurse în Fluviului Dunărea, în zona Dana 54, mal stâng pe o suprafața de cca 100 mp.

Rezultatele analizelor fizico-chimice pentru probele de apa prelevate in data de 23.09.2023 sunt urmatoarele: amonte zona afectata - substanţele extractibile <LOQ, în zona afectata - substanţele extractibile <LOQ si aval de zona afectata <LOQ (unde LOQ este limita de detecţie aparatului de măsură a indicatorului de calitate a apei).

Reprezentanţii Unicom Oil Terminal SA au continuat lucrarile de interventie pe fluviul Dunarea:

- s-a intervenit pe fl. Dunarea prin amplasarea a 6 baraje absorbante plutitoare, imprastierea de material absorbant (6 saci spill sorb), material absorbant pentru hidrocarburi (11 saci cu o capacitate de 80 l fiecare) si 20 l de solutie dispersant biodegradabil si colectarea materialului absorbant folosit;

 - a fost colectat amestecul de ulei diatermic si bitum de pe luciul de apa cu ajutorul unei pompe mobile;

 - apa cu amestecul de ulei si bitum, precum si materialele utilizate si contaminate au fost depozitate temporar in trei cuburi din PVC (euro-cuburi) cu o capacitate de o tona fiecare urmand a fi transportate la Alternative Fuels Romania SRL, in vederea eliminarii acestora.

Conductele de ulei diatermic si bitum au fost blindate pana la remedierea defectiunii.

Reprezentantii S.G.A. Galati au monitorizat in continuare zona afectata.

**Poluarea a fost sistata in data de 25.09.2023.**

* 1. **Pe râurile interioare**

***ABA Prut-Bârlad*** și **APM *Galați revin cu*** informaţii suplimentare referitoare la producerea, în data de 19.08.2023, la ora 20:30, unei poluări accidentale a cursului de apă Taparnoaga, afluent necodificat al râului Lozova, în zona localității Schela, județul Galați, din cauza unei avarii la o conductă transport ce aparține SC OMV Petrom SA. S-a scurs o cantitate de circa 0,05 mc de țiței și apă de zăcământ, fiind afectat cursul de apă Taparnoaga pe o lungime de circa 25 m, la 2,5 km de confluența cu râul Lozova şi 20 mp teren islaz. Nu a fost semnalată mortalitate piscicolă. S-au prelevat trei probe de apă. S-a remediat avaria la conductă prin montarea unei șarniere. S-a intervenit pe cursul de apă prin amplasarea a 6 baraje plutitoare absorbante și prin împrăștierea de material absorbant (circa 36 saci spill sorb, 45 batiste absorbante) pentru colectarea irizațiilor de hidrocarburi. Firma care a realizat decontaminarea, SC Oil Depol Service Constanţa, a executat operațiuni de colectare a solului din zona afectată (locul spargerii conductei) cu 200 kg absorbant, și de preluare prin vidanjare a apelor contaminate cu țiței.

**S.G.A. Hunedoara și G.N.M.-C.J. Hunedoara** ***revin cu*** informaţii suplimentare referitoare la producerea în data de 13.09.2023, la ora 15:40, unei poluări a râului Cerna în Municipiul Hunedoara, pe str. Elisabeta Mărgineanu, în amonte de podul spre Teliuc, manifestată prin prezența unor pete mari, uleioase. Sursa scurgerilor de produs petrolier este un utilaj defect staționat în albia râului, cu care se efectuau lucrări de amenajare a acesteia. Responsabil de producerea poluării este SC Ardealul Star Construct SRL, cu sediul in loc. Alba- Iulia, Bd. Republicii, nr. 21.

Utilajul defect, blocat in zona podului, spre malul stang, s-a izolat imediat, in prezenta reprezentantilor SGA Hunedoara, in data de 13.09.2023, printr-un dig imprejmuitor, executat din agregate minerale;

-s-au amplasat baraje plutitoare absorbante, in aval de utilajul defect, pentru a colecta produsele petroliere;

-in cursul zilei de 14.09.2023 utilajul defect a fost ridicat din albia raului Cerna;

-s-au amplasat baraje plutitoare, din material absorbant, in amonte si aval de podul peste raul Cerna spre Teliuc si de asemenea in localitatea Barcea Mica, zona podului peste Cerna- DC 123;

In urma sesizarii telefonice din data de 13.09.2023, reprezentantii SGA Hunedoara s-au deplasat pe teren pentru verificarea informatiei primite, facand urmatoarele constatari:

- prezenta irizatiilor la suprafata apei raului, in intravilanul orasului Hunedoara, zona podului peste raul Cerna spre Teliuc, zona Mendi;

- la cca 30- 40 m amonte de pod, in albie, spre malul stang, era blocat un excavator;

- prezenta unei pelicule de produs petrolier in jurul utilajului;

- apa raului prezenta miros caracteristic de produse petroliere.

In data de 14.03.2023 utilajul a fost scos din albie, iar ca urmare a acestei manevre, s-au scurs in apa raului, produse petroliere.

Din analizele efectuate se constată urmatoarele :

- in probele nr. 1 si 5 valorile concentratiilor in substante extractibile si produse petroliere sunt mici, acestea fiind recoltate in amonte de utilajul defect;

-in probele nr. 2 si 3 recoltate in data de 13.09.2023, valorile concentratiilor in substante extractibile sunt mici;

-in probele nr. 6 si 7 valorile concentratiilor de substante extractibile si produse petroliere au crescut semnificativ, scurgerea acestora in apele raului fiind provocata de manevrele de scoatere a utilajului din albia raului Cerna.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 28.09.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului din teritoriu, (Media zilnică de 50 µg/m3 pentru PM10** (pulberi în suspensie cu diametrul sub 10 microni**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Râmnicu Vâlcea** informează despre producerea unui incendiu de litieră, **izbucnit în data de 28.09.2023, ora 11:25, care a afectat 6 ha de litieră din zonă de câmpie, de foioase, aparţinând OS Drăgăneşti, loc. Potcoava, jud. Olt, fiind afectată o masă lemnoasă de 15,600 mc, producând o pagubă totală de 12589 lei**. Incendiul a fost stins în aceeaşi dată, 28.09.2023, ora 18:15, de către personal silvic 5 persoane, 16 pompieri militari şi 6 cetăţeni, cu măturoaie, lopeţi, vermorele cu apă, fierăstrău mecanic. Cauza incendiului o constituie utilizarea focului deschis cu scopul arderilor agricole în vecinătatea fondului forestier, cu autor necunoscut.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.09.2023 – 29.09.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**